ITEL โชว์กำไร Q2 โตทะลัก 40% รับรายได้บริการ-ติดตั้งโครงข่ายพุ่ง
ITEL รายงานกำไรไตรมาส 2/65 โตทะลัก 40% มาที่ 66 ล้านบาท รับรายได้ให้บริการโครงข่าย-ติดตั้งโครงข่ายเพิ่ม หนุนงวด 6 เดือนแรกโต 30% มาที่ 121 ล้านบาท
ITEL รายงานกำไรไตรมาส 2/65 โตทะลัก 40% มาที่ 66 ล้านบาท รับรายได้ให้บริการโครงข่าย-ติดตั้งโครงข่ายเพิ่ม หนุนงวด 6 เดือนแรกโต 30% มาที่ 121 ล้านบาท
9 ส.ค. 2565

บริษัท อินเตอร์ลิ้งค์ เทเลคอม จำกัด (มหาชน) หรือ ITEL รายงานผลการดำเนินงานงวดไตรมาส 2 และงวด 6 เดือนแรกของปี 65 มีกำไรสุทธิ ดังนี้

สำหรับงวดสามเดือน บริษัทฯ มีรายได้จากการให้บริการโครงข่ายจำนวน 338.30 ล้านบาท คิดเป็นสัดส่วนร้อยละ 45.64 ของรายได้จากการให้บริการเติบโตขึ้นเมื่อเทียบกับช่วงเดียวกันของปีก่อนจำนวน 16.95 ล้านบาท คิดเป็นร้อยละ 5.27 เนื่องจากบริษัทฯ รับรู้รายได้ในส่วนของงานบริการโครงข่ายของโครงการอินเทอร์เน็ตความเร็วสูงในพื้นที่ห่างไกล (É USO Phase 2) เพิ่มขึ้นตามการส่งมอบงาน รวมถึงลูกค้ารายใหม่และการขยายสาขาของลูกค้าเดิมที่เพิ่มขึ้นในระหว่างงวด
นอกจากนี้มีรายได้จากการให้บริการติดตั้งโครงข่ายเท่ากับ 382.76 ล้านบาท คิดเป็นสัดส่วนร้อยละ 51.64 ของรายได้จากการให้บริการ ซึ่งเพิ่มขึ้นจากช่วงเดียวกันของปี 2564 จำนวน 286.38 ล้านบาท คิดเป็นร้อยละ 297.14
โดยงานโครงการที่สำคัญที่บริษัทฯ รับรู้รายได้ในงวดนี้ คือ โครงการซื้อขายระบบกล้องโทรทัศน์วงจรปิดอัจฉริยะ (Smart CCTV) ของหน่วยงานภาครัฐรายหนึ่ง จำนวน 211.03 ล้านบาท งานโครงการสำหรับหน่วยงานภาครัฐรายหนึ่ง จำนวน 55.71 ล้านบาท และงานโครงการรับเหมาติดตั้งเคเบิลใยแก้วนำแสงของผู้ให้บริการโทรคมนาคมรายหนึ่ง จำนวน 37.47 ล้านบาท